laion/Wikipedia-Exotic huggingface dataset:
אדריאן סמית' (כדורסלן)

אדריאן הווארד סמית' (באנגלית: Adrian Howard Smith; נולד ב-5 באוקטובר 1936) הוא כדורסלן עבר אמריקאי אשר שיחק בליגות ה-NBA וה-ABA בין השנים 1961–1972. לאורך קריירת המשחק ב-NBA העמיד ממוצעים של 11.8 נקודות, 2.2 ריבאונדים ו-2.4 אסיסטים למשחק. סמית' נולד בעיר פרמינגטון שבקנטקי, למשפחה מעוטת יכולת. בין השנים 1954–1956 למד ב"מכללה הקהילתית של צפון-מזרח מיסיסיפי", ולאחר שהרשים בקבוצת הכדורסל שלה, קיבל מלגת לימודים באוניברסיטת קנטקי, בה למד בשנתיים הבאות. בעונת 1957/1958, האחרונה שלו בקנטקי, קלע 12.4 נקודות בממוצע למשחק תחת המאמן אדולף ראפ, וזכה עם הקבוצה באליפות ליגת המכללות הרביעית בתולדותיה. בדראפט ה-NBA 1958 נלקח סמית' בבחירה ה-85 (סיבוב מספר 15), על ידי קבוצת סינסינטי רויאלס, אך לא חתם על חוזה בקבוצה. בשנת 1959 התגייס לצבא ארצות הברית, ושיחק בקבוצת הכדורסל של חטיבתו במשך שנה. בשנת 1960 נכלל בסגל נבחרת ארצות הברית בכדורסל באולימפיאדת רומא (1960), לצד חברי היכל התהילה לעתיד אוסקר רוברטסון, ג'רי וסט, וולט בלאמי וג'רי לוקאס. סמית' זכה עם הנבחרת במדליית הזהב, לאחר שניצחה בכל שמונת משחקיה בהפרש ממוצע של כ-42 נקודות. לאורך הטורניר קלע סמית' 10.9 נקודות בממוצע למשחק. בשנת 2010 הוצגה כל נבחרת ארצות הברית בכדורסל 1960, כולל סמית', בהיכל התהילה של הכדורסל. לאחר מספר חודשים כשחקן "אקרון וינגפוטס" מ"ליגת הכדורסל התעשייתית הלאומית" (NIBL), הצטרך סמית' לסינסינטי רויאלס מליגת ה-NBA לקראת עונת 1961/1962. לאחר 3 עונות כשחקן ספסל במהלכן קלע כ-8.5 נקודות בממוצע למשחק, בעונת 1964/1965 צורף לחמישייה הפותחת לצד אוסקר רוברטסון, ג'ק טוויימן, ויין אמברי וג'רי לוקאס, וקלע 15.1 נקודות למשחק. בעונה העוקבת קלע שיא קריירה של 18.4 נקודות למשחק, והשתתף בפעם היחידה בקריירה במשחק האולסטאר. במשחק האולסטאר עצמו, בו השתתפו 16 חברי היכל התהילה לעתיד, הפתיע סמית' כשהוביל את כל הקלעים במשחק עם 24 נקודות (ב-26 דקות משחק), וזכה בתואר ה-MVP של משחק האולסטאר. בעונת 1966/1967 קלע 16.6 נקודות למשחק, והוביל את כל שחקני הליגה עם ממוצע של 90.3% קליעה מקו העונשין. באמצע עונת 1969/1970, לאחר 8 וחצי עונות בסינסינטי, נשלח סמית' בטרייד לסן פרנסיסקו ווריורס בתמורה לבחירת דראפט עתידית (בדראפט 1970 צירפו הרויאלס בבחירה זו את נייט ארצ'יבלד). עד סיום עונת 1970/1971, שהייתה האחרונה שלו ב-NBA, קלע סמית' כ-6 נקודות למשחק במדי הווריורס. בעונת 1971/1972, האחרונה שלו בקריירה, שיחק סמית' בקבוצת וירג'יניה סקוויירס מליגת ה-ABA, וקלע עבורה 5.1 נקודות בממוצע למשחק. מדיה וקבצים בנושא אדריאן סמית' בוויקישיתוף פרופיל, באתר Basketball-Reference פרופיל, באתר Sports-Reference פרופיל אולימפי, באתר olympedia.org פרופיל, באתר פיב"א פרופיל, באתר ליגת ה-NBA סטטיסטיקות הקריירה של סמית' ב-NBA וב-ABA, באתר basketball-reference.com Adrian Smith, the unlikeliest NBA All-Star MVP, באתר לוס אנג'לס טיימס, 13 בפברואר 2011 UK's Smith enters Hall having lived the dream, באתר kentucky.com,‏ 13 באוגוסט 2010 סטטיסטיקות המכללות של סמית', באתר sports-reference.com רשימת נבחרי דראפט 1958, באתר basketball-reference.com נבחרת ארצות הברית בכדורסל באולימפיאדת רומא, באתר USA Basketball,‏ 10 ביוני 2010 נבחרת ארצות הברית בכדורסל באולימפיאדת רומא, באתר basketball-reference.com נבחרת ארצות הברית בכדורסל באולימפיאדת רומא, באתר היכל התהילה של הכדורסל סטטיסטיקות משחק האולסטאר 1966, באתר basketball-reference.com
סאנגמלימה

סאנגמלימה (בצרפתית: Sangmélima) היא עיירה שנמצאת בדרום קמרון ליד נהר הלובו. השפות המדוברות שם הן צרפתית ובולו (אנ'). כ-50 קילומטרים ממזרח העיר נמצאת שמורת החי דג'ה, שהוכרזה כאתר מורשת עולמית על ידי אונסק"ו ב-1984. היא נמצאת כ-113 קילומטרים מעיר הבירה יאונדה וכ-92 ק"מ מבירת האזור אבולווה. סאנגמלימה ממוקמת ליד הכביש הלאומי N9 והכביש האזורי P7. יש מנחת מטוסים ליד העיירה. בנוסף, ישנם 3 תחנות דלק. הטמפרטורה הממוצעת היא 20 מעלות צלזיוס. החודש הכי חם הוא פברואר (21 מעלות צלזיוס). החודש הכי קר הוא יולי (19 מעלות צלזיוס). כמות המשקעים הממוצעת היא 1,660 מילימטרים בשנה. חודש אוקטובר הוא החודש שיש בו הכי הרבה גשם (276 מ"מ גשם), וחודש ינואר הוא החודש שיש בו הכי פחות גשם (19 מ"מ גשם). בסאנגמלימה יש בית חולים מרכזי בדרום קמרון, שנחנך ב-23 ביולי 2015 לאחר שמונה שנות בנייה. בית החולים, הממוקם ברובע ביטום, שנמצא בדרום-מזרח העיר, יש קיבולת של כ-115–150 מיטות. בית החולים אחראי על מתן טיפול רפואי ברמה גבוהה, הן עבור תושבי האזור והן לאלה של המדינות הגובלות (הרפובליקה של קונגו, גבון וגינאה המשוונית). בסאנגמלימה יש 2 קניונים, בית קולנוע, מספרה, שוק וחדר כושר. מדיה וקבצים בנושא סאנגמלימה בוויקישיתוף Sangmélima (Arrondissement, Cameroon) - Population Statistics, Charts, Map and Location, citypopulation.info "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) Onana N. Aaron (24 ביולי 2015). "Cameroun - Santé: Le Premier Ministre Philémon Yang inaugure l'hôpital de référence de Sangmélima". Cameroon-Info.Net. אורכב מ-המקור ב-2016-05-31. נבדק ב-12 במאי 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
חילוץ כלי רכב

חילוץ כלי רכב הוא פעולת חילוץ שבה כלי רכב תקוע מושב לכשירות בשטח (על ידי תיקונו או גרירתו) או מפונה לשטח בטוח. פעולת חילוץ כוללת לרוב את הגרירה של כלי הרכב התקוע. לעיתים הוא מתוקן בשטח ואחרי החילוץ יכול להמשיך לפעילות ולעיתים הוא אינו יכול להמשיך בנסיעה ומפונה למוסך לצורכי תיקון. חילוץ כלי רכב נפוץ בעיקר ב"טיולי ג'יפים" (טיולי שטח של רכבי 4X4 בדרכי עפר ושדות), בפעילות צבאית (כולל חילוץ רכב קרבי משוריין שנתקע, התהפך או נפגע) ובתאונות דרכים בכבישים (החילוץ כולל לרוב פינוי עצמי אם הנזק קל או פינוי על גבי רכב גרר אם הנזק כבד או "טוטאל לוס"). מקרים נפוצים שבהם כלי רכב נתקע בשטח ודורש חילוץ כוללים תקרים, תקלות מכניות, התחפרות, התהפכות או נזק מפגיעה מכוונת. להלן ההתקלויות הנפוצות והדרכים להתמודד עימן. בתרחיש הצבאי, חילוץ רכב בשדה הקרב הוא פעילות מסוכנת שכן הוא מבוצע לעיתים קרובות תחת אש אויב. את החילוץ מובילים תומכי לחימה של חיל החימוש (בצה"ל: חיל הטכנולוגיה והאחזקה) בשילוב עם רכב קרבי משוריין ייעודי כגון טנק חילוץ, משאית עם מנוף, נגמ"ש חט"פ (חולייה טכנית פלוגתית) או דחפור. בצה"ל נעשה שימוש רב בדחפורי D9 משוריינים לצורכי חילוץ רכב ורכב קרבי משוריין, וזאת בשל יכולת הגרירה שלהם שעומדת על עשרות טונות, אחיזת הקרקע המעולה, יכולתם לחפור מסביב לכלי התקוע וזמינותם הגבוהה של הדחפורים יחסית לטנקי חילוץ. בשל ההצלחה הרבה בשימוש ב-D9 לצורכי חילוץ הסב חיל החימוש מספר דחפורי D9L לתצורת חילוץ על ידי התקנת כננת בעלת מומנט כוח של 90 טון-מטר, ובנוסף פיתח התקן לטנקים המאפשר להם להיגרר על ידי D9 ללא צורך בחיילים בשטח שיחברו ידנית את הטנק לדחפור. בצבא ארצות הברית ובמדינות נאט"ו כלי החילוץ העיקרי כיום הוא טנק חילוץ M88 שכולל מנוף וכננת ומאפשר הן החלפת חטיבת כוח בתנאי שדה והן גרירה של הכלי הפגוע. השימוש בטנק כבסיס לרכב החילוץ מעניק את היתרונות של הטנק במיגון ובעבירות לרכב וכן מקל על התחזוקה (שותפות מכלולים וחלקי חילוף עם צי הטנקים). כלי רכב המשמשים לחילוץ: ניידת שירות – רכב 4X4 המהווה מעין "מיני-מוסך נייד" המאפשר תיקון תקלות פשוטות בשטח, כגון החלפת גלגל, החלפת מצבר ופתרון תקלות חשמל פשוטות. נגמ"ש חט"פ – נגמ"ש של חולייה טכנית פלוגתית שכולל כלי עבודה וחלקי חילוף ומאויש על ידי חיילים טכנאים ומכונאֵי רכב, הגרסה הצבאית לניידת שירות. גרר – משאית עם מנוף, כננת ורמפה (flatbed) המאפשרת את העמסת הרכב הפגוע על הכלי ופינויו למוסך. משאית מנוף – משאית עם מנוף המאפשרת הן החלפת חטיבת כוח בתנאי שטח או את העמסת הרכב ופינויו. טרקטור – כלי רכב חקלאי או הנדסי בעל כושר עבירות גבוה, יכולת גרירה ולרוב גם ספק כוח עזר (APU). דחפור – ציוד מכני הנדסי בעל זחלים עם עבירות גבוהה וכושר דחיפה (וגרירה) של עשרות טון-כוח המאפשרים גרירה של כלי רכב תקועים, מחופרים או הפוכים. טנק חילוץ – רכב קרבי משוריין כבד על בסיס תובת טנק שנועד לחילוץ כלי רכב צבאיים בתנאי לחימה. תמונות של תאונות טנקים ורק"ם, וחילוצם בפורום צבא וביטחון בפרש: אשכול 1, אשכול 2 דחפור D9 משוריין גורר ומחלץ "האמר" (HMMWV) צבאי שנתקע בבוץ, יוטיוב הנגמ"ש נתקע בלבנון? כך יחלצו כלי לחימה תחת אש, באתר צה"ל, 2 במאי 2022 חטיבת כוח היא כינוי למערכת המשולבת של מנוע ותמסורת ברכב קרבי משוריין.
פרוטוצרטיים

פרוטוצרטיים (שם מדעי: Protoceratidae) היא משפחה נכחדת של מכפילי פרסה, הקרובים לאייליים ולאנטילוקפריים, אשר חיו בתקופת האאוקן עד לתחילת הפליוקן באמריקה הצפונית. הפרוטוצרטיים היו מעלי גירה מוקדמים אשר התפתחו ככל הנראה מהאיילוניים הקטנים וחיו ביערות ובערבות העשב של אמריקה. הפרוטוצרטיים הגיעו לגודל של 1–2 מטר, בין אייל הכרמל לאייל אציל. מערכת העיכול הכילה שלוש קיבות, בדומה לגמלים, ובעזרתן עיכלו הפרוטוצרטיים צמחייה כגון עשב וצמחים דומים. ככל הנראה חיו הפרוטוצרטיים בעדרים בדומה לצבאים המודרניים. הם היו גם בעלי קרן מעל אפם, בנוסף על הקרניים שמעל ראשיהם אשר היו לשני הזוויגים ובניגוד לאיילים לא נשרו. הקרניים דמו בצורתן לקרניה הרכות של הג'ירפה, ונועדו, ככל הנראה, למלחמות בין הזכרים וכן לצורכי ראווה. תת-משפחה Leptotragulinae סוג Heteromeryx סוג Leptoreodon סוג Leptotragulus סוג Poabromylus סוג Toromeryx סוג Trigenicus תת-משפחה Protoceratinae סוג Paratoceras סוג פרוטוצראס (Protoceras) סוג Pseudoprotoceras תת-משפחה Synthetoceratinae סוג Kyptoceras סוג Lambdoceras סוג Prosynthetoceras סוג סינתטוצרס (Synthetoceras) סוג סינדיוצרס (Syndyoceras) מדיה וקבצים בנושא פרוטוצרטיים בוויקישיתוף פרוטוצרטיים, באתר האנציקלופדיה של החיים (באנגלית) פרוטוצרטיים, באתר GBIF (באנגלית)
וילי דובה

וִילִי דוֹבֶּה (בהולנדית: Willy Dobbe; נולדה ב-2 בינואר 1944) היא מנחת טלוויזיה הולנדית. דובה נולדה בהאג והיא בוגרת לימודים בקוסמטיקה וטיפוח היופי. בשנת 1967 הצטרפה כמגישה לצוות ערוץ "Willy Dobbe" השייך לרשת הטלוויזיה הציבורית של הולנד. ב-1970 נענתה להצעה להנחיית אירוויזיון 1970 שנערך באמסטרדם. בשנים שלאחר מכן ב-1971 ו-1972 הנחתה את תחרות השירים הלאומית הבוחרת את נציגיי הולנד באירוויזיון. ב-1972 עברה לעבוד בערוץ הטלוויזיה "TROS", היא הגישה תוכניות ואירועים בטלוויזיה ובין היתר הנחתה ב-1982 ערב התרמה למען הקרן העולמית לשימור חיות הבר בו נכחו גם בני משפחת המלוכה ההולנדית. ב-1997 נקרא על שמה "פארק וילי דובה" השוכן במחוז אוברייסל. מדיה וקבצים בנושא וילי דובה בוויקישיתוף וילי דובה, במסד הנתונים הקולנועיים IMDb (באנגלית) Eurovision-fr.net - Histoire Eurovision 1970, www.eurovision-fr.net וילי דובה מאושרת מהפארק שלה (בהולנדית)
קלואי ז'או

קלואי ז'או (באנגלית: Chloé Zhao; נולדה ב-31 במרץ 1982) היא במאית קולנוע, תסריטאית ומפיקה סינית, זוכת פרס אוסקר לבמאי הטוב ביותר ופרס גלובוס הזהב על סרטה "ארץ נוודים". ז'או טינג (בסינית מפושטת: 赵婷; בסינית מסורתית: 趙婷; בפין-יין: Zhào Tíng) נולדה בבייג'ינג בירת הרפובליקה העממית של סין. היא למדה בפנימייה בלונדון, אנגליה. בשנתה האחרונה בתיכון עברה ללוס אנג'לס, קליפורניה. היא סיימה תואר ראשון במדע המדינה במכללת מאונט הוליאוק (אנ') שבמסצ'וסטס, ולימודי קולנוע בבית הספר טיש לאומנויות של אוניברסיטת ניו יורק. ב-2015 יצא לאקרנים סרטה המלא הראשון "Songs My Brothers Taught Me"(אנ') אותו הפיקה, כתבה וביימה. הסרט עוסק באח ואחות משבט הלקוטה בשמורת אינדיאנים בדקוטה הדרומית. הסרט שהוצג לראשונה בפסטיבל סאנדנס היה מועמד לפרס הסרט העצמאי הראשון בפסטיבל קאן ולפרס אינדפנדנט ספיריט. ב-2017 כתבה, ביימה והפיקה את הסרט "הרוכב" שגם הוא מתרחש בדקוטה הדרומית. הסרט זכה בפרס גות'הם לסרט העצמאי הטוב ביותר ולסרט השנה מטעם איגוד המבקרים האמריקני. הוא היה מועמד לארבעה פרסי אינדפנדנט ספיריט, בהם הסרט הטוב ביותר והבמאית הטובה ביותר. ב-2018 הייתה לזוכה הראשונה בפרס בוני לבמאיות מבטיחות. בספטמבר 2018 הודיעה חברת אולפני מארוול כי ז'או תביים את סרט הקולנוע "נצחיים" המבוסס על סדרת הקומיקס "הנצחיים ("The Eternals"). בשנת 2020 יצא סרטה השלישי "ארץ נוודים", סרט עצמאי אותו כתבה, ביימה והפיקה, בכיכובם של פרנסס מקדורמנד ודייוויד סטראתיירן. הסרט זכה בפרס אוסקר לסרט הטוב ביותר ופרס גלובוס הזהב לסרט הטוב ביותר - דרמה, ז'או זכתה בפרס אוסקר לבמאי הטוב ביותר ובפרס הבימוי הטוב ביותר והייתה מועמדת גם בפרס לתסריט. באוגוסט 2024, פורסם כי הסרט הבא של ז'או, "Hamnet", יופץ על ידי חברת Focus Features, וכי סטיבן ספילברג הצטרף כמפיק. הסרט הוא עיבוד לרומן של מגי או'פרל שפורסם בשנת 2020, המתאר בצורה בדיונית את חיי בנו של ויליאם שייקספיר שמת בגיל צעיר. ג'סי באקלי ופול מסקל יככבו בסרט לצד אמילי ווטסון וג'ו אלווין. ז'או כתבה את התסריט יחד עם או'פרל. Focus Features תפיץ את הסרט בארצות הברית, בעוד סרטי יוניברסל תהיה אחראית להפצה בשאר העולם. מלבד ספילברג, המפיקים של הסרט כוללים את ליזה מרשל, פיפה האריס וסם מנדס. מדיה וקבצים בנושא קלואי ז'או בוויקישיתוף קלואי ז'או, ברשת החברתית אינסטגרם קלואי ז'או, במסד הנתונים הקולנועיים IMDb (באנגלית) קלואי ז'או, באתר AllMovie (באנגלית) קלואי ז'או, באתר Rotten Tomatoes (באנגלית) קלואי ז'או, במסד הנתונים הקולנועיים KinoPoisk (ברוסית) קלואי ז'או, באתר MusicBrainz (באנגלית) Qin, Amy; Chien, Amy Chang (2021-03-06). "In China, a Backlash Against the Chinese-Born Director of 'Nomadland'". The New York Times (באנגלית אמריקאית). ISSN 0362-4331. נבדק ב-2021-11-06. FILMMAKER CHLOÉ ZHAO IS THE ACCIDENTAL REALIST, ‏magazines.aa.com, ‏מרץ 2018 Marvel Studios' 'The Eternals' Finds Its Director With Chloe Zhao, הוליווד ריפורטר, 21 בספטמבר 2018 Rebecca Rubin, Chloe Zhao’s ‘Hamnet’ Lands at Focus Features, Steven Spielberg Boards as Producer, Variety, ‏2024-08-20 (באנגלית אמריקאית)
פרוטוצראס

פרוטוצראס (שם מדעי: Protoceras; קרניים מוקדמות) הוא סוג של פרסתן שחי בערבות אמריקה הצפונית בסוף האוליגוקן עד לתחילת המיוקן. פרסתן זה היה שייך למשפחה הנכחדת פרוטוצרטיים שהייתה קרובה לאנטילוקפריים ולאיילים. מאובני הפרוטוצראס התגלו וקיבלו שם ב-1891 בידי הפלאונטולוג המפורסם עתניאל מארש. מהסוג נתגלו וסווגו שלושה מינים שונים. יונק זה הגיע לגובה מטר, למשקל 50–95 ק"ג והוא דמה במראהו לאייל אך על גולגולתו היו שלוש זוגות קרניים שכנראה צופו בעור בדומה לקרני הג'ירף. הוא השתמש בהם כדי להילחם עם זכרים על נקבות. הנקבות לעומתם היו בעלות זוג קרניים קטנות על ראשם. בניגוד לרוב מעלי הגירה לפרוטוצראס היו ניבים קדמיים בקדמת לסתו והוא היה בעל אצבעות רגליים בעלות ארבע ציפורניים אשר רק כמה מהם נגעו בקרקע. הוא היה אצן מהיר שחי בערבות והמדבריות לצד אוכלי שב נוספים, אולי בעדרים ושימש כמזון לטורפי הערבות. מדיה וקבצים בנושא פרוטוצראס בוויקישיתוף פרוטוצראס, באתר GBIF (באנגלית)
פרס באפט"א לסרט האנימציה הטוב ביותר

זוהי רשימת הזוכים והמועמדים של פרס באפט"א לסרט האנימציה הטוב ביותר. מקרא: † – מציין זכייה גם בפרס אוסקר לסרט המונפש הטוב ביותר. ‡ – מציין מועמדות לפרס אוסקר לסרט המונפש הטוב ביותר. פרס אנני לסרט הטוב ביותר פרס אוסקר לסרט המונפש הטוב ביותר פרס גלובוס הזהב לסרט הטוב ביותר - הנפשה
רפאל בלום

רבי רפאל בלום (תרס"ז, 1907 -כ' באדר א' ה'תשס"ה, 1 במרץ 2005) היה אב בית הדין קאשוי שבהונגריה לאחר מלחמת העולם השנייה, ובהמשך מייסד ואדמו"ר בקהילת קאשוי בארצות הברית. נולד בעיר קאשוי לשמואל ולגיטל. למד אצל רבי שאול בראך אב"ד קאשוי ואצל רבי אברהם שלום הלברשטאם. נשא את חנה מלכה בתו של הרב משה גרינפלד, ולאחר חתונתו עזב את קאשוי ועבר למיהאלביץ (אנ'), מקום מגורי חותנו, ושם ייסד ישיבה. בשנת ה'תש"ב הדפיס חותנו את חידושי הריטב"א על מסכת כתובות במיכלובצה, והערות הרב בלום נדפסו בשולי הגיליון. בתום השואה, לאחר ששוחרר בעיר ארד בקיץ תש"ה, שב לקאשוי ושימש אב"ד. השתתף במאמץ להתיר את עגונות מלחמת העולם השנייה, ובבית דין שהוקם בקאשוי לצורך כך התיר ליותר ממאתיים עגונות להינשא שוב. בשנת תש"ח היגר לארצות הברית והתיישב בברוקלין. תקופה מסוימת היה ר"מ ב"ישיבת ערוגת הבושם" של רבי לוי יצחק גרינוולד. לאחר ניסיון כושל בשנת ה'תשכ"ב לייסד קהילה במחוז מוריס שבניו ג'רזי רכש שטח באירווינגטון שבניו יורק וייסד את ישיבת 'אוהל שמואל'. בשנת ה'תשל"ז מבנה הישיבה עלה באש, ובשנת ה'תשל"ט רכש את 'מרכז הילקרסט' בבדפורד הילס שבניו יורק וייסד את קריית קאשוי. ייסד גם בתי מדרש במונסי ובברוקלין. חיבר קינה לתשעה באב על מאורעות השואה, ונהג לאומרה לאחר תום סדר הקינות. בנו האדמו"ר רבי אליעזר חיים ממלא מקומו בקהילת קאשוי בכל הריכוזים בתו רחל נחמה, אשת הרב יעקב יצחק איליאוויטש, אב"ד יעמרינג בנו הרב אברהם שלמה, מייסד וראש ישיבת אהל רפאל קאשוי בברוקלין בתו גיטל פרומט, אשת הרב יוסף משה פריעדמאן, אב"ד סוואליאווא בנו הרב שמחה ישראל, מייסד ואב"ד קהילת תולדות רפאל והישיבה בברוקלין בנו הרב יוסף יהושע העשיל, אב"ד קריית קאשוי בנו הרב אהרן יודא, אב"ד קאשוי וויליאמסבורג טל השמים: חידושי אגדה על התורה ומועדי השנה, ניו יורק תשי"ח, באתר היברובוקס ברכת שמים על הש"ס שו"ת ברכות שמים שלל רב: דברי פלפול וחידוד על איזה סוגיות הש"ס, ניו יורק תשי"ח, באתר היברובוקס מגד השמים ר' רפאל בלום, באתר 'זיכרון בספר: קורות הרבנים בשואה במבואות לספריהם', מבית מכללה ירושלים. אדמו"ר רבי רפאל בלום מקאשוי, באתר MyTzadik רפאל בן שמואל בלום (1907-2005), דף שער בספרייה הלאומית חידושי הריטב"א – כתובות, מיכאלעוויץ תש"ב, באתר היברובוקס. רבי רפאל בלום, טל השמים, ניו יורק תשי"ח, "פתחא זעירא", באתר היברובוקס. היתר עגונה לדוגמה, כ"ב במרחשוון ה'תש"ו (הפריט, באתר ווינרס מכירות פומביות); היתר נישואין לאיש, ה' במרחשוון ה'תש"ז (הפריט, באתר בית המכיורת הפומביות Legacy Judaica). מרדכי מאיר, זכור הנאקות ורעש הצעקות, גבעת שמואל חש"ד, עמ' יט–כא, ובמבוא שם, עמ' 30, באתר אוצר החכמה.
ברניאיין

ברניאיין (בספרדית: Barañáin; בבסקית: Barañain) היא עיירה שנמצאת במחוז נווארה, ספרד. הטמפרטורה הממוצעת היא 12 מעלות צלזיוס. החודש הכי חם הוא יולי (24 מעלות צלזיוס). החודש הכי קר הוא דצמבר (2 מעלות צלזיוס). כמות המשקעים הממוצעת הוא 1,146 מילימטרים בשנה. חודש נובמבר הוא החודש שיש בו הכי הרבה גשם (146 מ"מ גשם), וחודש אוגוסט הוא החודש שיש בו הכי פחות גשם (30 מ"מ גשם). מדיה וקבצים בנושא ברניאיין בוויקישיתוף אתר האינטרנט הרשמי של ברניאיין (בספרדית) Barañáin (Municipality, Navarre Province, Spain) - Population Statistics, Charts, Map and Location, citypopulation.info Barañáin, Mapcarta (באנגלית) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים ובנושא ספרד. אתם מוזמנים לתרום לוויקיפדיה ולהרחיב אותו.
מיגל אלקוביירה

מיגל אלקוביירה מויה (באנגלית: Miguel Alcubierre Moya, נולד ב -28 במרץ 1964) הוא פיזיקאי תאורטיקן מקסיקני. אלקוביירה ידוע בפיתוח "מנוע עיוות אלקוביירה (באנגלית: Alcubierre warp drive)", מנוע ספקולטיבי שבעזרתו חללית יכולה להגיע למהירות טיסה גבוהה יותר מאשר מהירות האור. בשנת 1988 קיבל אלקוביירה תואר Licentiate בפיזיקה, ובשנת 1990 קיבל תואר MSC בפיזיקה תאורטית, שניהם ב UNAM. בסוף 1990, אלקוביירה עבר לוויילס כדי להשתתף בבית הספר לתואר שני באוניברסיטת קרדיף, שם קיבל בשנת 1994 תואר דוקטורט ביחסות חישובית, ענף בתורת היחסות הכללית. בשנת 1996 התחיל לעבוד במכון מקס פלאנק בפוטסדאם, גרמניה, בפיתוח טכניקות נומריות חדשות המשמשות לתיאור חורים שחורים. מאז 2002, הוא עובד במכון למדעי הגרעין של ה UNAM, שם הוא עורך מחקר תוך הפעלת מחשבים כדי לנסח ולפתור את המשוואות הפיזיקליות שהוצעו לראשונה בידי אלברט איינשטיין. הפתרונות בצורת סוליטון שהוצעו על ידי אלקוביירה למשוואות השדה של איינשטיין עשויים להראות כי תורת היחסות הכללית תואמת לעובדה שאוששה בניסויים כי מכניקת הקוונטים היא אי-לוקלית. מחקר זה מתנגד לרעיון כי האי-לוקליות של מכניקת הקוונטים מצריכה נטישה של היחסות הכללית, על מבנה המתמטי. ב -11 ביוני 2012 מונה אלקוביירה למנהל המכון למדעי הגרעין ב UNAM. ב -14 ביוני 2016, לאחר תקופה מוצלחת מאוד של ארבע שנים כמנהל המכון למדעי הגרעין באוניברסיטה הלאומית האוטונומית של מקסיקו, מיגל אלקוביירה נבחר מחדש על ידי מועצת המנהלים של האוניברסיטה כמנהל המכון למדעי הגרעין לתקופה נוספת של ארבע שנים. אלקוביירה זכה לפרסום לאחר שבמאי 1994 פורסם בכתב העת "Classical and Quantum Gravity" מאמר שכתב שכותרתו "מנוע עיוות: מהירות שיא - נסיעות בתוך תורת היחסות הכללית", שבו הוא מתאר את מנוע עיוות אלקוביירה, אמצעי תאורטי של נסיעה במהירות רבה יותר ממהירות האור אשר אינו מפר את העיקרון הפיזיקלי ששום דבר לא יכול לנוע במרחב מהר יותר מאשר מהירות האור. במאמר זה הוא בנה מודל תאורטי שמכיל שטח בתוך "בועה" של חלל מעוקל. בועה זו, המכונה "מרחב היפר-רלטיביסטי מקומי-דינמי", מונעת קדימה על ידי התרחבות מקומית של זמן-מרחב מאחוריה, וצמצום הפוך מולו, כך שתאורטית חללית שתוצב בתוך שטח בועה זו תוכל לנוע במהירות רבה יותר ממהירות האור. מיגל אלקוביירה הופיע בסרט התיעודי "איך ויליאם שטנר שינה את העולם", סרט העוסק במסע בזמן ובמסע בין כוכבים. ואף הופיע בתוכנית: "מדע בדיוני: פיזיקה של הבלתי אפשרי" של פרופסור מיצ'יו קאקו שבו נדונה תאוריית הבועה שלו. אלקוביירה הוזמן פעמיים לראיונות בתחנת הרדיו (Radio Educación XEEP (1060 AM, לראשונה ב -18 בפברואר 2011, ומאוחר יותר ב -4 במרץ 2011, בתוכנית הטכנולוגית בנושא ממשקים טכנולוגיים, שבה הסביר את דעותיו על המצב הנוכחי של מחקר מדעי וטכנולוגי במקסיקו, ונתן סקירה קצרה לדגם המנוע שלו. אלקוביירה נולד במקסיקו סיטי ב -1964. הוא נשוי למריה אמיליה באייר, ויש לו ארבעה ילדים. מדיה וקבצים בנושא מיגל אלקוביירה בוויקישיתוף מיגל אלקוביירה, במסד הנתונים הקולנועיים IMDb (באנגלית) "About". Lifeboat Foundation. נבדק ב-10 בפברואר 2019. {{cite web}}: (עזרה) "Advisory Board: Dr. Miguel Alcubierre". Lifeboat Foundation. נבדק ב-10 בפברואר 2019. {{cite web}}: (עזרה) ביוגרפיה מיגל אלקוביירה מויה - אתר המכון למדעי הגרעין, באתר lifeboat.com
Pwdump

pwdump (באנגלית: pwdump) הם אוסף כלים לבדיקות אבטחה במערכת הפעלה חלונות מבית מיקרוסופט. באמצעות כלים אלה ניתן לגשת לזיכרון ולחלץ גיבוב של סיסמאות NTLM המאוחסנים במסד הנתונים (SAM) של מנהל חשבונות האבטחה, בחשבון המשתמש המקומי. על מנת שסט הכלים של pwdump יעבודו כמתוכנן, יש להפעילם כמנהל מערכת ורק לאחר מכן לבצע פעולות לשליפת רשומות המשתמשים. הגרסה הראשונה של הכלי פותחה על ידי ג'רמי אליסון (Jeremy Allison) בשנת 1997, אך מאז שוחררו עוד מספר גרסאות שפותחו על ידי מתכנתים שונים: LSASS Syskey LLMNR מנהל חשבונות האבטחה הורדת הכלי באתר Openwall (באנגלית) הגרסה הראשונה של pwdump להורדה באתר Samba.org (באנגלית) כתבה אודות pwdump2 באתר Securiteam (באנגלית)
קתדרלת ניו יורק

האם התכוונתם ל... קתדרלת פטריק הקדוש (ניו יורק) קתדרלת ג'ון הקדוש השמיימי
לאדינו (פירושונים)

האם התכוונתם ל... (מ-Latino, כלומר לטינית) השם של מספר שפות שפות רומאניות: לאדינו – שפה רומאנית יהודית המדוברת על ידי צאצאי מגורשי ספרד לאדינו (שווייץ) – רומאנש – שפה רומאנית המדוברת על ידי מיעוט בקנטון גראובינדן בשווייץ ומוכרת כאחת השפות הרשמיות בה לאדינו (איטליה) – השם האיטלקי של לדינית – שפה רומאנית המדוברת בעיקר באזור הרי הדולומיטים שבדרום טירול לאדינו (מרכז אמריקה) – ספרדית אינדיאנית וכינוי לאינדיאני דובר ספרדית משה לזר, "לדינו", האנציקלופדיה העברית כ"א, חברה להוצאת אנציקלופדיות בע"מ, תשכ"ט, עמ' 198
למת לחיצות הידיים

למת לחיצות הידיים קובעת כי במסיבה שבה חלק מהאנשים לוחצים ידיים, כמות האנשים שלחצו ידיים מספר אי זוגי של פעמים חייבת להיות זוגית. ללמה שימושים בתורת הגרפים, וממנה נובע כי בכל גרף לא מכוון קיימים מספר זוגי של צמתים שדרגתם אי זוגית. הלמה היא תוצאה של נוסחת סכום הדרגות (נקראת גם: משפט הדרגה או משפט הדרגות) לפיה לכל גרף G {\displaystyle G} מתקיים: ∑ v ∈ V d e g ( v ) = 2 | E | {\displaystyle \sum _{v\in V}deg(v)=2|E|} . שתי התוצאות אלו הוכחו על ידי לאונרד אוילר במאמרו על בעיית הגשרים של קניגסברג שהיווה את הבסיס לתורת הגרפים. הצמתים בעלי דרגה אי זוגית נקראים לפעמים צמתים אי זוגיים או קודקודים אי זוגיים, ולפי המינוח הזה נוכל לומר שהלמה קובעת שבכל גרף לא מכוון יש מספר זוגי של צמתים אי זוגיים. נוכיח קודם את נוסחת סכום הדרגות ובאמצעותה נוכיח את הלמה: נספור בשתי דרכים שונות את מספר הזוגות ( v , e ) {\displaystyle (v,e)} כאשר e {\displaystyle e} מסמל קשת ו- v {\displaystyle v} הוא צומת ש- e {\displaystyle e} יוצאת ממנו, כל צומת v {\displaystyle v} נמצא ב- d e g ( v ) {\displaystyle deg(v)} זוגות (שכן יוצאות מהצומת d e g ( v ) {\displaystyle deg(v)} קשתות), לכן מספר הזוגות הוא סכום כל דרגות הצמתים בגרף. אולם, ניתן לספור גם לפי הקשתות, כל קשת e {\displaystyle e} נמצאת ב-2 זוגות (עם כל אחד מהקצוות של e {\displaystyle e} ), ולכן מספר הזוגות הוא גם פעמיים מספר הקשתות. כלומר קיבלנו את השוויון ∑ v ∈ V d e g ( v ) = 2 | E | {\displaystyle \sum _{v\in V}deg(v)=2|E|} . נוכיח באמצעות השוויון הקודם את הלמה: נניח בשלילה שיש מספר אי זוגי k {\displaystyle k} של צמתים אי זוגיים בגרף לא מכוון כלשהו, סכום כל הדרגות של הצמתים האי זוגיים הוא אי זוגי (כיוון שחיברנו מספרים אי זוגיים מספר אי זוגי של פעמים), סכום הדרגות של הצמתים בעלי דרגה זוגית הוא זוגי (חיבור מספרים זוגיים תמיד יוצא מספר זוגי). לכן ∑ v ∈ V d e g ( v ) {\displaystyle \sum _{v\in V}deg(v)} הוא מספר אי זוגי (כחיבור של מספר זוגי ומספר אי זוגי). אבל מתקיים ∑ v ∈ V d e g ( v ) = 2 | E | {\displaystyle \sum _{v\in V}deg(v)=2|E|} . בסתירה לכך שצד שמאל של השוויון הוא אי זוגי, ולכן מספר הצמתים האי זוגיים בכל גרף לא מכוון הוא זוגי. מנוסחת סכום הדרגות נקבל שלכל גרף r {\displaystyle r} -רגולרי בעל n {\displaystyle n} צמתים יש n r / 2 {\displaystyle nr/2} קשתות. אם r {\displaystyle r} אי זוגי, מספר הקשתות בגרף חייב להתחלק ב- r {\displaystyle r} . כלומר, אם r {\displaystyle r} אי זוגי בגרף יש מספר זוגי של צמתים. הלמה אינה נכונה בעבור גרפים אינסופיים, וזאת גם אם בגרף ישנם רק מספר סופי של צמתים בעלי דרגה אי זוגית. לדוגמה, לגרף שרוך עם נקודת קצה אחת יש רק צומת יחיד עם דרגה אי זוגית, בניגוד ללמה. E {\displaystyle E} מציין את מספר הקשתות, V {\displaystyle V} מציין מספר הצמתים של G {\displaystyle G} ו- d e g ( v ) {\displaystyle deg(v)} מציין את הדרגה של הצומת v {\displaystyle v} Aldous, Joan M.; Wilson, Robin J. (2000), "Theorem 2.2", Graphs and Applications: an Introductory Approach, Undergraduate Mathematics Series, The Open University, Springer-Verlag, p. 44, ISBN 978-1-85233-259-4